stanford-oval/wikipedia huggingface dataset:
Can't Remember to Forget You
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 18 |  |
|  אוקראינה | טופ-היט | 3 |  |
|  איסלנד | הפלייליסט | 7 |  |
|  איטליה | מצעד הסינגלים האיטלקי | 13 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | 15 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד שירי הפופ הלטיניים | 5 |  |
|  ארצות הברית | מצעד השירים הלטיניים | 6 |  |
|  בולגריה | BAMP | 2 |  |
|  ברזיל | טופ 100 ברזיל | 34 |  |
|  גרמניה | GfK – טופ 100 | 8 |  |
|  דרום אפריקה | אנטרטיינמנט מוניטורינג אפריקה | 6 |  |
|  הולנד | מצעד 40 הסינגלים ההולנדיים | 15 |  |
|  הונגריה | Rádiós Top 40 | 5 |  |
|  הממלכה המאוחדת | מצעד הסינגלים הבריטי | 11 |  |
|  הרפובליקה הדומיניקנית | מוניטור לטינו | 2 |  |
|  ולוניה | אולטראטופ 40 | 6 |  |
|  ונצואלה | רקורד ריפורט | 2 |  |
|  טורקיה | Türkiye Top 20 | 2 |  |
|  טאיוואן | ג'י-מיוזיק | 2 |  |
|  יוון | IFPI Greece | 1 |  |
|  יפן | יפן הוט 100 | 22 |  |
|  ישראל | מדיה פורסט ישראל | 6 |  |
|  לבנון | מצעד 20 העליונים הרשמי של לבנון | 1 |  |
|  לוקסמבורג | בילבורד | 3 |  |
|  מקסיקו | טופ 100 – מקסיקו | 1 |  |
|  נורווגיה | VG-lista | 5 |  |
|  ניו זילנד | המצעד הניו זילנדי הרשמי | 32 |  |
|  סלובניה | SloTop50 | 2 |  |
|  סלובקיה | ČNS IFPI | 7 |  |
|  ספרד | PROMUSICAE | 2 |  |
|  סקוטלנד | מצעד הסינגלים הסקוטי | 6 |  |
|  פולין | ZPAV | 2 |  |
|  פורטוגל | מצעד הסינגלים הפורטוגזי | 7 |  |
|  פינלנד | המצעדים הפיניים הרשמיים | 6 |  |
|  פלנדריה | אולטראטופ 50 | 9 |  |
|  צ'כיה | ČNS IFPI | 11 |  |
|  צרפת | SNEP | 5 |  |
|  קולומביה | נשיונל-רפורט | 4 |  |
|  קוריאה הדרומית | סירקל צ'ארט | 3 |  |
|  קנדה | קנדה הוט 100 | 19 |  |
|  רוסיה | טופ-היט | 5 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 7 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  איטליה | מצעד הסינגלים האיטלקי | 53 |  |
|  ארצות הברית | בילבורד הוט 100 | 85 |  |
|  ארצות הברית | מצעד שירי הדאנס קלאב | 26 |  |
|  ארצות הברית | מצעד השירים הלטיניים | 36 |  |
|  גרמניה | GfK – טופ 100 | 51 |  |
|  ולוניה | אולטראטופ 40 | 62 |  |
|  ונצואלה | רקורד ריפורט | 1 |  |
|  יפן | יפן הוט 100 | 37 |  |
|  סלובניה | SloTop50 | 10 |  |
|  פולין | ZPAV | 3 |  |
|  פלנדריה | אולטראטופ 50 | 85 |  |
|  שווייץ | המצעד השווייצרי | 59 |  |
נתוני מכירות > Can't Remember to Forget You

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| איטליה (FIMI) | פלטינה | 30,000 |
| ארצות הברית (RIAA) | — | 610,000 |
| בריטניה (BPI) | כסף | 200,000 |
| גרמניה (BVMI) | זהב | 150,000 |
| דנמרק (IFPI Denmark) | פלטינה | 30,000 |
| מקסיקו (AMPROFON) | פלטינה | 60,000 |
| נורווגיה (IFPI Norway) | פלטינה 5× | 50,000 |
| קוריאה הדרומית (KMCIA) | — | 34,812 |
| שוודיה (GLF) | פלטינה | 40,000 |
| שווייץ (IFPI Switzerland) | זהב | 15,000 |
סיכום
| בכל העולם | — | 2,500,000 |
 מכירות + הזרמת מדיה בלבד
נתוני מכירות > Nunca Me Acuerdo de Olvidarte

| מקום | תארים | מכירות |
| --- | --- | --- |
| מקסיקו (AMPROFON) | זהב | 35,000 |
All In (אירוע היאבקות מקצועית)

| All In>  הפוסטר הרשמי של האירוע בכיכובם של קודי רודס והיאנג באקס (מאט וניק ג'קסון).מידע |
| --- | --- | --- |
תאריך: 1 בספטמבר 2018
עיר: הופמן אסטייטס, שיקגו, אילינוי
אולם: מרכז סירס
מספר צופים: 11,263
שיר(י) הנושא: "All In" בביצוע Downstait "All In" בביצוע Matthew Lee Massie
סיסמה פרסומית: מופע הארגונים העצמאיים הגדול ביותר אי פעם
ספונסר(ים): Cracker Barrel Hot Topic Pro Wrestling Tees T.G.I. Friday's
All In (מסוגנן בנוסף כ-ALL IN) היה אירוע היאבקות מקצועית בשיטת השלם וצפה של ארגון עצמאי אשר קודם על ידי המתאבקים קודי והיאנג באקס (מאט וניק ג'קסון) מקבוצת Bullet Club. האירוע נערך ב-1 בספטמבר 2018 במרכז סירס בפרוורי שיקגו של הופמן אסטייטס, אילינוי. האירוע כלל מופע מקדים אשר נקרא "שעת אפס" (באנגלית: Zero Hour), שעה ששודרה ב-WGN America. האירוע אשר הופק בצורה עצמאית, כלל שילוב של מתאבקים מארגונים עצמאיים רבים ומגוונים כמו:
Ring of Honor‏ (ROH).
Consejo Mundial de Lucha Libre‏ (CMLL).
New Japan Pro-Wrestling‏ (NJPW).
Impact Wrestling.
Lucha Libre AAA Worldwide‏ (AAA).
National Wrestling Alliance‏ (NWA).
האירוע כלל אחד עשר קרבות, כששניים מהם היו במסגרת המופע המקדים. הקרב המרכזי של האירוע היה קרב שלושה נגד שלושה שהפגיש בין The Golden Elite (מאט ג'קסון, ניק ג'קסון וקוטה איבושי) לבין ריי מיסטריו, ריי פיניקס ובנדידו, כשבקרב זה ה-Golden Elite ניצחו. בקרב הלפני האחרון, קאזוצ'יקה אוקאדה ניצח את מרטי סקורל. בקארד המשני, קודי ניצח את ניק אלדיס ובכך זכה באליפות העולם במשקל כבד של NWA, ג'יי ליטל הגן בהצלחה על תואר אליפות העולם של ROH נגד פליפ גורדון והאלוף במשקל כבד של IWGP ניצח את פנטה אל זרו.
האירוע היה אירוע ההיאבקות הראשון שלא נוהל על ידי ה-WWE שהצליח למכור עשרת אלפים כרטיסים בתוך פחות מחצי שעה.
אירוע

| --- | --- |

תפקיד:: שם:
צוות השידור: דון קאליס
צוות השידור: אקסקליבר
צוות השידור: איאן ריקבוני
צוות השידור: דלטון קאסל (קרב באטל רויאל "מעבר לתקציב")
צוות השידור: טניל דאשווד (קרב הנשים)
צוות השידור: מנדי לאון (קרב הנשים)
צוות השידור: ברנט טארינג (קרב על אליפות העולם במשקל כבד של NWA)
כרוזים: ג'סטין רוברטס
כרוזים: בובי קרוז
שופטים: ארל הבנר
שופטים: ג'רי לין
שופטים: פול טרנר
שופטים: ריק קנוקס
שופטים: טייגר האטורי
שופטים: טוד סינקלר
מראיינים: אלישיה אטוט
מראיינים: שון מוני
אירוע > מופע מקדים

שני קרבות התקיימו במהלך המופע המקדים אשר נודע בשם "שעת אפס", שעה ששודרה ב-WGN America.
קודי והיאנג באקס פתחו את האירוע כך שהם זימנו את מתאבק העבר, רוד ווריור אנימל אשר הגיע על האופנוע המיתולוגי. לאחר מכן, השלושה הציעו לקהל מתנות אשר חולקו על ידי אנשי המרצ'נדייז של חברת Pro Wrestling Tees.
בקרב הראשון של המופע המקדים התקיים קרב זוגות בין SoCal Uncensored (פרנקי קאזריאן וסקורפיו סקיי) לבין האחים בריסקו (ג'יי ומארק בריסקו). במהלך הקרב, ג'יי ביצע את מהלך הג'יי-דרילר על קאזריאן ומארק ביצע עליו את מהלך ה-Elbow Drop, אך קאזריאן הצליח לצאת מההצמדה. בסוף הקרב, הבריסקוס ניסו לבצע את מהלך הסיום שלהם מהחבל העליון, אך קאזריאן הצליח לתפוס את מארק בעודו באוויר ולהפוך את המהלך למהלך משל עצמו אשר הקנה לצמד קאזריאן וסקיי את הניצחון.
לאחר מכן, התקיים קרב הבאטל רויאל אשר נקרא בשם "מעבר לתקציב". המנצח בקרב היה ציקו אל לוצ'דור, שהתגלה לאחר מכן כפליפ גורדון. בולי ריי חשב שהוא ניצח בקרב לאחר שהדיח את קולט קבנה, אך גורדון שהיה כל הקרב מחוץ לזירה בשל מהלך הפאוור בומב שבולי ריי ביצע עליו תוך כדי שהוא הטיח אותו בשולחן שהיה נמצא מחוץ לזירה, הצליח לנצל את הזמן המתאים, לחזור לזירה ולנצח בקרב. ניצחון זה זיכה את גורדון בקרב על אליפות העולם של ROH נגד ג'יי ליטל יותר מאוחר באותו הערב.
אירוע > קרבות מקדימים

האירוע עצמו נפתח בקרב יחידים בין MJF לבין מאט קרוס. סיום הקרב התנהל כך שקרוס ביצע על MJF את מהלך השוטינג סטאר פרס, מה שהוביל אותו לניצחון.
בקרב השני, כריסטופר דניאלס התחרה נגד סטיבן אמל. לאחר מאבק עיקש מצד אמל, דניאלס הצמיד את אמל לניצחון לאחר שביצע עליו את מהלך ה-Best Moonsault Ever. לאחר הקרב, השניים לחצו ידיים כאות כבוד.
הקרב שבא לאחר מכן היה קרב הישרדות ארבע פינות או בפשטות, קרב מרובע בין טסה בלנצ'רד, צ'לסי גרין, מדיסון ריין ובריט בייקר. בלנצ'רד ביצעה את מהלך ההאמרלוק DDT על גרין ובכך ניצחה את הקרב. לאחר סיום הקרב, הארבע התחבקו והניפו ידיים לקול תרועות הקהל.
בקרב הרביעי, ניק אלדיס הגן על אליפות העולם במשקל כבד של NWA נגד קודי. במהלך הקרב, אלדיס עלה לחבל העליון במטרה לבצע את מהלך ה-Diving Elbow Drop, אך אשתו של קודי, ברנדי רודס, ניסתה לשכנע את אלדיס לא לעשות זאת. אלדיס, מצד שני, חשב אחרת ובכל זאת קפץ כשבאמצע ברנדי זזה ושכבה על קודי, מה שגרם לה לקבל את מירב הפגיעה. אלדיס היה המום ממה שקרה, אך הצליח להתעשת ולהצמיד את קודי, שמנגד הצליח לצאת מהספירה. קודי ביצע את מהלך ה-Beautiful Disaster ולאחר מכן את מהלך הסיום שלו, ה-Cross Rhodes, אך שוב ללא הצלחה. סיום הקרב התנהל כך שאלדיס ניסה לבצע את מהלכו של קודי, אך האחרון הצליח לחמוק מכך. אלדיס ניסה להצמיד את קודי, אך קודי הפך את ההצמדה של אלדיס להצמדה שלו ובכך הצליח להצמיד את אלדיס לניצחון ולזכות באליפות העולם במשקל כבד של NWA. בעקבות ניצחון זה, קודי ואביו המנוח, דאסטי רודס, הפכו להיות האבא ובנו הראשונים שזוכים בתואר זה.
אז, האנגמן פייג' התחרה נגד ג'ואי גנ'לה בקרב רחוב בסגנון שיקגו. סיום הקרב התנהל כך שפייג' ביצע על ג'ואי ג'נלה את מהלך ה-Rite of Passage ממעלה הסולם על שולחן שהיה מונח לצד הסולם, מה שלמעשה גרם לפייג' להצמיד את ג'נלה לספירת שלוש ולנצח בקרב. לאחר הקרב, האורות כבו וקבוצה של שמונה אנשים הלבושה בתחפושות הגיעה אל רמפת הכניסה לזירה. מוזיקת הכניסה של המתאבק ג'ואי ריאן התנגנה והוא יצא אל כיוון הזירה. פייג', שהתוודה על "רציחתו של ריאן" על ידו טען שהדמות שעומדת מולו זה רק בראש שלו ואף ניסה לתקוף את ריאן, אך האחרון הדף אותו, ביצע עליו את מהלך הסופרקיק ופייג' נסחב בידי הקבוצה אל מאחורי הקלעים.
לאחר מכן, ג'יי ליטל הגן על אליפות העולם של ROH נגד הזוכה בבאטל רויאל "מעבר לתקציב", פליפ גורדון. ליטל הגיע בגימיק של "בלאק מאצ'יזמו. לקראת סיום הקרב, ליטל ביצע את מהלך הסיום שלו, ה"ליטל אינג'קשיין" על גורדון ובכך ניצח בקרב ושמר על התואר. לאחר הקרב, השניים הראו כבוד הדדי ביניהם, אך המתאבק בולי ריי הגיע ותקף את שניהם. יקיר הקהל של שיקגו, קולט קבנה הגיע לזירה כדי לעזור להם וביחד השלושה ביצעו על ריי פאוורבומב משולש על שולחן.
קרב לאחר מכן, קני אומגה התחרה בקרב יחידים נגד פנטה אל זרו. אומגה ביצע את מהלך ה-V-Trigger ולאחר מכן את מהלך ה-One Winged Angel וניצח בקרב. לאחר הקרב, האורות כבו ופנטה החל לתקוף את אומגה ולבצע עליו את מהלך הקודברייקר. פנטה הוריד את המסכה ומתחתיה היה לא אחר מאשר כריס ג'ריקו, שאיתגר את אומגה לקרב במופע Rock 'N' Wrestling Rager אשר יתקיים בסירת השייט שג'ריקו אחראי עליה.
בקרב הלפני האחרון, קאזוצ'יקה אוקאדה התחרה נגד מרטי סקורל בקרב יחידים. סיום הקרב התנהל כך שסקרול ניסה לבצע את מהלך שבירת האצבעות על אוקאדה, אך האחרון הצליח לחמוק מכך ולבצע את מהלך הריינמייקר פעמיים כדי לנצח בקרב.
אירוע > הקרב המרכזי

הקרב המרכזי של הערב היה קרב שלושה נגד שלושה שהפגיש בין The Golden Elite (מאט ג'קסון, ניק ג'קסון וקוטה איבושי) לבין ריי מיסטריו, ריי פיניקס ובנדידו. בנדידו הכה את מאט ג'קסון בעזרת מהלך ה-Backfliping Backbreaker. ניק ג'קסון השיב במכת סופרקיק על בנדידו. היאנג באקס ביצעו את הסופרקיק גם על פיניקס וריי מיסטריו. איבושי והיאנג באקס ביצעו את מהלך הסיום More Bang for Your Buck על בנדידו, אך האחרון הצליח לצאת מההצמדה לפני ספירת שלוש. לאחר מכן, היאנג באקס ביצעו את מהלך הסיום "מלצר דרייבר" על בנדידו וכך ניצחו בקרב.
ביקורות

האירוע All In קיבל ביקורות חיוביות. העיתון ספורטס אילוסטרייטד קרא לאירוע "אירוע שלם וצפה שקרוב לשלמות".
לארי קסונקה מהאתר 411Mania נתן לאירוע ציון כולל של 8 מתוך 10, ואמר "האירוע היה מבדר במידה רבה, עם יכולות היאבקות גבוהות מאוד, ואווירה מדהימה". במהלך הקרבות האחרונים, צוות ההפקה נחשפו לבעיות זמן, כך שהקרב המרכזי קוצר עד ל-12 דקות בלבד. בנוסף, הקרב על אליפות העולם במשקל כבד של NWA קוצר בשש דקות ממה שתוכנן. הרבה אנשי היאבקות כמו טאז ובריאן דניאלסון שיבחו את האירוע ואת צוות ההפקה על קרבות איכותיים. המתאבק וכוכב הקולנוע, דוויין "דה רוק" ג'ונסון שיבח בעמוד הטוויטר שלו את קודי על קרב האליפות שלו. העיתונאי של Wrestling Observer Newsletter, דייב מלצר, אמר שהאירוע הוא "הצלחה ענקית". בנוסף לכך, דייב מלצר העניק לשישה קרבות ציון של ארבעה כוכבים ומעלה.
רשימת קרבות

| מס' | תוצאות | התניות | זמן |
| --- | --- | --- | --- |
| P1 | SoCal Uncensored (פרנקי קאזריאן וסקורפיו סקיי) ניצחו את האחים בריסקו (ג'יי ומארק בריסקו) | קרב זוגות | 12:33 |
| P2 | פליפ גורדון ניצח לאחר שהדיח אחרון את בולי ריי1 | קרב באטל רויאל "מעבר לתקציב" של 19 משתתפים אשר קבע את זהות הטוען לכתר לאליפות העולם של ROH | 17:06 |
| 3 | מאט קרוס ניצח את MJF | קרב יחידים | 09:23 |
| 4 | כריסטופר דניאלס ניצח את סטיבן אמל (עם ג'וש סיגארה) | קרב יחידים | 12:30 |
| 5 | טסה בלנצ'רד (עם מגנום T.A. וטולי בלנצ'רד) ניצחה את צ'לסי גרין, מדיסון ריין ובריט בייקר | קרב הישרדות ארבע פינות | 12:41 |
| 6 | קודי (עם ברנדי רודס, דיאמונד דאלאס פייג', גליישר וטומי דרימר) ניצח את ניק אלדיס (א) (עם ג'ף ג'ארט, סמואל שו, שון דבארי וטים סטורם) | קרב יחידים על אליפות העולם במשקל כבד של NWA | 22:01 |
| 7 | האנגמן פייג' ניצח את ג'ואי ג'נלה (עם פנלופה פורד) | קרב רחוב בסגנון שיקגו | 20:08 |
| 8 | ג'יי לית'ל (א) (עם לני פופו) ניצח את פליפ גורדון (עם ברנדי רודס) | קרב יחידים על אליפות העולם של ROH | 14:21 |
| 9 | קני אומגה ניצח את פנטה אל זרו | קרב יחידים | 17:47 |
| 10 | קאזוצ'יקה אוקאדה ניצח את מרטי סקורל | קרב יחידים | 26:05 |
| 11 | The Golden Elite (מאט ג'קסון, ניק ג'קסון וקוטה איבושי) ניצחו את ריי מיסטריו, ריי פיניקס ובנדידו | קרב שלושה נגד שלושה | 11:48 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
1 סדר ההדחות: מוס, ברנדון קאטלר, צ'אקי טי, טרנט בארטה, רוקי רומרו, צ'יזבורגר, ההוריקיין, איתן פייג', טומי דרימר, ג'ימי ג'ייקובס, פאנישמנט מרטינז, אוסטין גאן, בילי גאן, מרקו סטאנט, בריאן קייג', ג'ורדיין גרייס, קולט קבנה ובולי ריי.
תוצאה לאורך זמן

בתום האירוע, קודי והיאנג באקס (מאט וניק ג'קסון) יצרו ציפייה לאירוע נוסף של All In, כשלאחר מכן דווח שהאירוע יתוכנן להיות בלוס אנג'לס, קליפורניה. ארבעה חודשים לאחר האירוע, קודי והיאנג באקס, בנוסף לאחרים, עזבו את ארגון ההיאבקות Ring of Honor‏ (ROH). ארגון ה-WWE הציע לקודי והיאנג באקס חוזים בחברה, אך האחרונים סירבו להצעות אלה. ב-1 בינואר 2019, השלושה ייסדו ארגון היאבקות משלהם בשם All Elite Wrestling‏ (AEW) עם חסות מצד איש העסקים ובעלי קבוצת הפוטבול האמריקאית, ג'קסונוויל ג'אגוארס, וקבוצת הכדורגל מהפרמייר ליג, פולהאם, שאהיד וטוני קאן, כשהאחרון הפך לנשיא ומנכ"ל הארגון, בעוד שקודי והיאנג באקס הוגדרו כסגני הנשיא. אירוע השלם וצפה הראשון שלהם היה Double or Nothing בחודש מאי. בשלב מאוחר יותר, קני אומגה הפך לסגן הנשיא הרביעי של הארגון.
במהלך האירוע Double or Nothing, שהתקיים ב-25 במאי 2019, הארגון הכריז על קיום אירוע השלם וצפה הבא, All Out ב-31 באוגוסט, כאשר אירוע זה הוגדר כאירוע ההמשך הבלתי רשמי של All In.
הערות שוליים

↑  7 דברים שלא ידעתם על All In - האירוע של הארגונים העצמאיים המתרחש בשיקגו
↑  האירוע All In משיג ציון השואף לשלמות
↑  דניאל בריאן משבח את האירוע. בחשבון הטוויטר שלו.
↑  דה רוק משבח את קודי על קרב האליפות שלו
↑  SCU נגד הבריסקוס
↑  קרב באטל רויאל נקבע לאירוע All In
↑  כריסטופר דניאלס נגד סטיבן אמל
↑  מדיסון נגד טסה נגד בריט נגד צ'לסי
1 2 3 4  ארבעה קרבות נקבעו לאירוע All In
↑  ג'יי ליטל יגן על אליפות העולם של ROH נגד המנצח של הבאטל רויאל
↑  קני אומגה נגד פנטגון
↑  קודי והיאנג באקס דחו חוזי עתק של ה-WWE
↑  All Elite Wrestling: קודי והיאנג באקס מכריזים על ארגון היאבקות חדש
↑  האירוע All Out מטעם AEW ייערך ב-31 באוגוסט ויתקיים בשיקגו
בואינג 787 דרימליינר

הדמיה ממוחשבת של גרסה 9
תא הטייס של המטוס
בואינג 787-8 של חברת אול ניפון איירווייז
בואינג 787-9 של חברת אל על
בואינג 787 דרימליינר (ידוע גם בשם הקוד: 7E7) הוא מטוס נוסעים סילוני בינוני רחב גוף לטווח ארוך שפותח ומיוצר על ידי חברת בואינג. מספר הנוסעים שניתן להטיס באמצעותו הוא בין 200 ל־350 (בהתאם לגרסה ולסידורי הישיבה). צריכת הדלק שלו נמוכה יחסית, בין השאר בזכות חומרים מרוכבים כגון סיבי פחמן ששימשו בבנייתו. ה־787 נועד להחליף את מטוס הבואינג 767 הוותיק. המטוס הוצג לציבור לראשונה ב־8 ביולי 2007 (7.8.07 בשיטת רישום התאריך הנהוגה בארצות הברית), טיסת הבכורה שלו נערכה ב־15 בדצמבר 2009, והמטוס הראשון מייצור סדרתי נמסר ללקוח, חברת התעופה "אול ניפון איירווייז", בסוף חודש אוגוסט 2011.
המטוס משווק בשלוש גרסאות: 8, 9, 10.
תהליך הפיתוח

בסוף שנות התשעים, כשמכירות הבואינג 767 והבואינג 747 נחלשו, החברה החליטה לפתח שני דגמים חדשים של מטוסי נוסעים: דגם משופר של ה־747 (747-8), ובמקביל – מטוס מהיר ומתקדם במיוחד (כונה "סוניק קרוזר"), בעיצוב מהפכני. בעקבות פיגועי 11 בספטמבר 2001, משבר קשה מאוד פגע בחברות התעופה, ובמיוחד בחברות התעופה האמריקניות. המשבר הכלכלי הזה, בצירוף עליית מחירי הדלק, הוביל את חברת בואינג למסקנה שיש ביקוש למטוסים יעילים וחסכוניים בדלק, והיא החליטה לפתח את ה־787 במקום ה"סוניק קרוזר". בואינג הצהירה שהמטוס יהיה חסכוני בצריכת הדלק בשיעור של 20 אחוזים בהשוואה למטוסים מקבילים – בזכות המנועים החדשים, התכנון האווירודינמי והשימוש הרב בחומרים מרוכבים קלים ומערכות מתקדמות נוספות. אחד המאפיינים העיקריים – מערכות חשמליות חדשות יחליפו מערכות הידראוליות מיושנות.
תהליך הפיתוח > מאפיינים נוספים

חומרים מרוכבים: חלוקת המשקל לפי חומרים: מרוכבים 61 אחוזים, אלומיניום 20 אחוזים, טיטניום 11 אחוזים, פלדה 8 אחוזים.
חלונות הנוסעים גדולים במיוחד, בציפוי LCD (תצוגת גביש נוזלי) לשיפור תנאי הראות.
דחיסת האוויר לתא הנוסעים מתבצעת באמצעות מערכת חשמלית, ולא באמצעות המנועים.
במטוס רשת נתונים מתקדמת לשליטה על המערכות השונות.
העיצוב הסופי של המטוס שמרני מאוד, בניגוד לעיצוב המקורי, שהיה קיצוני.
המטוס מורכב במפעל בואינג באוורט, וושינגטון, המעסיק כ־1,000 עובדים. המפעל מסוגל להרכיב מטוס שלם בכל שלושה ימים.
תקלות

ב־16 בינואר 2013 החליט ה־FAA לקרקע את כל טיסות המטוסים מדגם זה ברחבי ארצות הברית. בעקבות החלטה זו, החליטו על קרקוע המטוסים גם יפן, מדינות האיחוד האירופאי ומדינות נוספות.
הסיבה לקרקוע הייתה רצף של חמש תקלות מאותו סוג במטוסים שונים מדגם זה, שגרמו למספר נחיתות חירום, אם כי לא לתאונות. הבעיה הייתה נעוצה בסוללות היוני ליתיום של המטוס – שעוצמת כל אחת מהן פי כ־85 מסוללה של מחשב נייד – שהתחממו ועלו באש. תקלה זו נחשבת לחמורה במיוחד, כיוון שהיא עלולה לגרום לשריפה ולחנק של הנוסעים מעשן. רשות התעופה האמריקאית וכן רשויות תעופה אחרות חוקרות את התקלות שקרו. התברר כי לעיתים מסוימות מתרחשת בזמן טעינה התחממות של סוללות יוני ליתיום, הגורמת לבריחה תרמית מהסוללה שעלולה להוביל לשריפת הסוללה ואף להתפוצצותה, אך קשה לצפות מתי היא אמורה להתרחש, ואי אפשר להבין את מקור הבעיה. החברה הציעה עיצוב מחדש של הסוללה, מעטפת פלדה שתכלול חומר עמיד בפני אש, סביבה נטולת חמצן סביב הסוללה, וצינור ניקוז שיפנה את העשן מחוץ לגוף המטוס במקרה של התחממות קריטית של הסוללות. כעבור שלושה חודשים אישר ה־FAA שינויים בתכנון המטוס, שיאפשרו את החזרתם לשירות של 50 המטוסים שיוצרו. עלות הקרקוע והתיקון לחברת בואינג מוערכת בלמעלה מ־500 מיליון דולר.
ב־2016, בטיסת אייר קנדה מטורונטו לתל אביב, כשלה מערכת חמצן אחת מבין השתיים של המטוס, ולכן המטוס ירד לגובה נמוך, בה ריכוז החמצן באוויר יותר גבוה. לאחר זמן מה כשלה גם המערכת השנייה. המטוס נחת נחיתת חירום בשדה התעופה לונדון הית'רו ללא נפגעים.
כמו כן בשנת 2018 נתגלו בעיות במנועי הרולס רויס של המטוס, ובעקבות כך חברת אל על החליפה את מנועיה לדגם המתקדם של המנוע.
בעיות בטיחותיות

בהמשך להתרסקות דגם בואינג 737 MAX ולקרקוע דגם זה ברחבי העולם, עיתון הניו יורק טיימס ערך תחקיר על המפעל בנורת צ'ארלסטון שבדרום קרוליינה אשר מייצר את הדגם הזה. בתחקיר זה עלו ממצאים קשים על בעיות בטיחות קשות: תלונות של עובדים על שיטות ייצור פגומות, חלקים שבורים שהושארו במטוסים, נקמה בעובדים שהתריעו על בעיות ועוד. התחקיר חושף כי התרבות הארגונית מעדיפה מהירות על פני איכות, בעקבות עיכובים ממושכים בייצור, בואינג לחצה על העובדים לבנות במהירות מטוסי דרימליינר, תוך שהיא מתעלמת לעיתים מאזהרותיהם בתחום הבטיחות.
גרסאות > 787-8

הדגם הבסיסי והעיקרי, אורכו 57 מטר ומוטת כנפיו 60 מטר. טווח הטיסה הוא 14,200–15,200 ק"מ, בהתאם למספר הנוסעים. במטוס 210–246 מושבים. גרסה זו של בואינג 787 היא הראשונה להיכנס לשירות סדיר, בשנת 2010. בואינג מייעדת גרסה זו להחלפת מטוסים מדגם בואינג 767-200ER ו־767-300ER וכן להכניסו לנתיבי טיסות ארוכות שבהן אין כדאיות כלכלית בהפעלת מטוסים גדולים יותר. רוב הזמנות הדגם התקבלו לגרסה זו.
גרסאות > 787-9

דגם מוארך, אורכו 63 מטר, ובו 250–296 מושבים . טווח המטוס נע בין 14,800–15,750 ק"מ. המטוס נכנס לשירות בשנת 2014.
גרסאות > 787-10

הדגם הארוך ביותר, אורכו 68 מטר, ובו 290–336 מושבים, ב־31 במרץ 2017 המריא המטוס לראשונה. ב־27 במרץ 2018 נמסר בפעם הראשונה לחברת התעופה סינגפור איירליינס ובכך החל השירות המסחרי של הדגם.
גרסאות > דגמים אחרים > 787-3

דגם לטווחים קצרים. יישא 290 נוסעים בשתי מחלקות (עסקים ותיירים), לטווח של 4,650–5,650 ק"מ בעומס מלא. דגם זה יתחרה בדגמים של איירבוס A300, איירבוס A310 ‏,A350 ובואינג 757-300/בואינג 767-200 בנתיבים אזוריים משדות תעופה בעלי מגבלות על גודל מטוסים היכולים להתחבר לשרוול העלאת נוסעים. גוף מטוס זה יהיה זהה לדגם 9–787 אולם יכיל חיזוקים כדי לאפשר המראות ונחיתות מרובות. מוטת כנפיו תהיה קצרה בכ־7.6 מטר מזו של דגם 9–787 והוא יהיה מצויד בכנפונים, זאת כדי להתאים למגבלות הגודל בשדות תעופה קטנים יותר, במיוחד ביפן.
טווח דגם זה מוגבל עקב הפחתת המשקל המרבי להמראה ל־163,290 ק"ג, עובדה המגבילה את כמות הדלק הנישאת במטוס לאחר העמסת הנוסעים ומטענם. בואינג מייעדת מטוס זה לנתיבים המקשרים בין ערים גדולות מאוד (מעל 5 מיליון תושבים) הנמצאות בקרבה יחסית, כגון לונדון וברלין, בוגוטה וקראקס, ניו יורק ויוסטון, סידני ואוקלנד, או טוקיו ושאנגחאי, כמו גם ערים בהודו ובמזרח אסיה. 43 מטוסים מדגם זה הוזמנו על ידי שתי חברות תעופה יפניות המפעילות היום מטוסים מדגם בואינג 747-400. אולם, עקב עיכובים בייצור המטוס ביטלה חברת ג'פאן איירליינס את כל הזמנותיה לדגם זה ואילו חברת אול ניפון איירווייז ביטלה הזמנת שני מטוסים מתוך 30 מטוסים בהזמנה המקורית.
ב־13 בדצמבר 2010 ביטלה בואינג את ייצורו ופיתוחו של דגם זה עקב חוסר בכדאיות כלכלית, וכל ההזמנות שהיו לדגם זה בוטלו.
מסירות והזמנות

מסירת המטוס הראשונה הייתה בספטמבר 2011 לאול ניפון איירווייז.
ב־5 באוגוסט 2015 הודיע חברת אל על כי בכוונתה לקנות 16 מטוסים 787 מהדגמים (-8), (-9) ו־(10). המטוסים היו צפויים להגיע החל מהמחצית השנייה של שנת 2017, ובהתאם לכך נחת לראשונה בנתב"ג מטוס ראשון, מדגם 9–787, ב־23 באוגוסט 2017‏. בנוסף לאלו, החברה מסרה כי כאשר תסתיים הרכישה החברה תקנה 13 מטוסים נוספים מהדגמים הנ"ל.
חברת ארקיע החליטה לקנות ארבעה מטוסים מדגם 9. אך לבסוף החליטה לוותר עליהם והיא מחכירה אותם לחברת נורוויג'ן אייר שאטל ורישומיהם הם LN-LNL G-CIXO EI-LNJ EI-LNI
בתאריך 27 בדצמבר 2016 השלימה בואינג את מסירת המטוס ה־500 שלה מדגם 787 ושברה בכך שיא בזמן מסירת מטוסים. המטוס ה־500 נמסר לחברת אוויאנקה.
בנובמבר 2018 קיבלה יונייטד את הבואינג 10–787, ובכך הפכה לחברה הראשונה המפעילה את שלושת הדגמים בצי המטוסים שלה.
בנובמבר 2018 מסרה בואינג את הדרימליינר ה־787 שלה לצ'יינה סאות'רן איירליינס והוא נצבע בצביעה מיוחדת.
הזמנות של המטוס:
| 787-8 | 787-9 | 787-10 | סה"כ |
| --- | --- | --- | --- |
| 426 | 675 | 177 | 1,278 |
חברות תעופה המפעילות את המטוס

הרשימה מעודכנת לחודש אוגוסט 2017:
מקסיקו – אארומקסיקו – מקסיקו
קולומביה – אוויאנקה – קולומביה
אוזבקיסטן –אוזבקיסטן איירווייז – אוזבקיסטן
יפן – אול ניפון איירוויז – יפן
אזרבייג'ן – אזרבייג'ן איירליינס – אזרבייג'ן
ראוניון – אייר אאוסטרל – ראוניון
הודו – אייר אינדיה – הודו
ספרד – אייר אירופה – ספרד
ניו זילנד – אייר ניו זילנד – ניו זילנד
צרפת – אייר פראנס – צרפת
קנדה – אייר קנדה – קנדה
ישראל – אל על – ישראל
ארצות הברית – אמריקן איירליינס – ארצות הברית
הולנד – ארקפליי – הולנד
איחוד האמירויות הערביות – איתיחאד איירווייז – איחוד האמירויות הערביות
אתיופיה – אתיופיאן איירליינס – אתיופיה
בריטניה – בריטיש איירוויז – בריטניה
בלגיה – ג'טאייר פליי – בלגיה
אוסטרליה – ג'טסטאר איירווייז – אוסטרליה
יפן – ג'פאן איירליינס – יפן
הרפובליקה העממית של סין – האינאן איירליינס – סין
וייטנאם – וייטנאם איירליינס – וייטנאם
בריטניה – וירג'ין אטלנטיק – בריטניה
ארצות הברית – יונייטד איירליינס – ארצות הברית
הולנד – KLM – הולנד
צ'ילה – LATAM איירליינס – צ'ילה
פולין – לוט פוליש איירליינס – פולין
נורווגיה – נורוויג'ן אייר שאטל – נורווגיה
סינגפור – סקוט – סינגפור
ערב הסעודית – סעודיה – ערב הסעודית
עומאן – עומאן אייר – עומאן
הרפובליקה העממית של סין – צ'יינה סאות'רן איירליינס – סין
קטר (מדינה) – קטר איירווייז – קטר
קניה – קניה איירווייז – קניה
מרוקו – רויאל אייר מרוק – מרוקו
ברוניי – רויאל ברוניי – ברוניי
ירדן – רויאל ג'ורדניאן – ירדן
הרפובליקה העממית של סין – שיאמן איירליינס – סין
בריטניה – ת'ומסון איירווייז – בריטניה
נתונים טכניים

| דגם | B787-8  | B787-9 | B787-10 |
| --- | --- | --- | --- |
צוות בתא הטייס: שניים עד ארבעה
| נוסעים | 242 בשתי מחלקות   381 (מקסימום) | 290 בשתי מחלקות   420 (מקסימום) | 330 בשתי מחלקות |
| אורך | 56.7 מ' | 62.8 מ' | 68.3 מ' |
מוטת כנפיים: 60.1 מ'
שטח הכנף: 325 מ"ר
זווית משיכת כנף: 32.2°
| גובה | 16.9 מ' | 17 מ' | 17 מ' |
קוטר המרכב: 5.77 מ'
רוחב תא הנוסעים: 5.49 מ'
| קיבולת מטען | 28 LD3 | 36 LD3 | 40 LD3 |
| משקל המראה מקסימלי | 228 טון | 253 טון | 254 טון |
מהירות שיוט: מאך 0.85 (1,028 קמ"ש, 487 קשר, בגובה 40,000 רגל/12.19 ק"מ)
מהירות שיוט מקסימלית: מאך 0.9 (1,089 קמ"ש, 510 קשר, בגובה 40,000 רגל/12.19 ק"מ)
| טווח (תחת עומס) | 13,600 ק"מ | 14,100 ק"מ | 11,900 ק"מ |
תכולת דלק מרבית: 126,000 ליטר
גובה טיסה: 43,000 רגל
מנועים (2×): GEnx-1B  RR 1000
| יכולת דחף מרבי | 280 קילו־ניוטון | 320 קילו־ניוטון | 340 קילו־ניוטון |